CELEX: E2017P0008
Language: et
Date: 2017-09-25 00:00:00
Title: Oslo tingrett’i (Oslo ringkonnakohus) 25. septembril 2017 esitatud taotlus ETFA kohtule nõuandva arvamuse saamiseks kohtuasjas Henrik Kristoffersen vs. Norra suusaföderatsioon (kohtuasi E-8/17)

25.1.2018   
            
            
               ET
            
            
               Euroopa Liidu Teataja
            
            
               C 27/22
            
         Oslo tingrett’i (Oslo ringkonnakohus) 25. septembril 2017 esitatud taotlus ETFA kohtule nõuandva arvamuse saamiseks kohtuasjas Henrik Kristoffersen vs. Norra suusaföderatsioon
   (kohtuasi E-8/17)
   (2018/C 27/10)
   Oslo tingrett (Oslo ringkonnakohus) esitas 25. septembri 2017. aasta kirjas, mis saabus kohturegistrisse 25. septembril 2017, taotluse EFTA kohtult nõuandva arvamuse saamiseks kohtuasjas Henrik Kristoffersen vs. Norra suusaföderatsioon järgmistes küsimustes.
   
               1.
            
            
               Millised õiguslikud kriteeriumid on eriti olulised, kui enne föderatsioonilt kõnealuste märgistuste kasutamise õiguse ülekandmist hinnatakse, kas seda liiki individuaalsete sponsorlepingute puhul eelkontrolli ja nõusoleku andmiseks kasutatav riikliku spordiföderatsiooni süsteem piirab sportlase teenuse osutamise vabadust vastavalt EMP lepingu artiklile 36 või direktiivile 2006/123/EÜ (teenuste direktiiv)?
               
                           a)
                        
                        
                           Millisel määral on kohaldatav piirangu kontroll, mida Euroopa Liidu Kohus on varem kirjeldanud sporti reguleeriva õigusraamistiku puhul muu hulgas kohtuasjas C-51/96? Kas teenuste direktiivi artikli 16 või selle direktiivi muude sätete alusel tuleb piirangu kontrolli muuta?
                        
                     
         
               2.
            
            
               Millised õiguslikud kriteeriumid on eriti olulised, kui hinnatakse, kas see, kui riiklik spordiföderatsioon keeldub otseselt heaks kiitmast riigi professionaalse koondise sportlaste kõnealuseid märgistusi käsitlevaid individuaalseid sponsorlepinguid, mille tulemusena jäävad kõnealuse märgistuse õigused föderatsioonile, piirab sportlase teenuse osutamise vabadust vastavalt EMP lepingu artiklile 36 või direktiivile 2006/123/EÜ (teenuste direktiiv)?
               
                           a)
                        
                        
                           Millisel määral mõjutab hinnangut see, kui riiklik spordiföderatsioon oli juba sõlminud kehtiva lepingu riigi koondise peamise sponsoriga kõnealuse märgistusega logo paigutamiseks kiivritele/peakatetele? Kas see on oluline, kui hinnatakse piirangu olemasolu või objektiivse ja piisava keeldumise põhjuse olemasolu?
                        
                     Kui piirang on olemas,
            
         
               3.
            
            
               siis kas riikliku spordiföderatsiooni ühiseeskirjad (heakskiiduskeem), mis käsitlevad sportlaste poolt märgistuse potentsiaalset kasutamist individuaalse lepingu alusel, on autoriseerimisskeem direktiivi 2006/123/EÜ (teenuste direktiiv) artikli 4 punkti 6 tähenduses?
               
                           a)
                        
                        
                           Kas sellisel juhul kohaldatakse teenuseosutajate asutamisvabadust käsitleva III peatüki artiklitega 9 ja 10 reguleeritud heakskiiduskeemi suhtes Norra kodaniku puhul, kes on valitud riigi koondisesse ja kes viib riigi koondises osalemisega seoses ellu finantstegevust, riikliku spordiföderatsiooni õigusraamistikku? Kas selle asemel reguleeritakse heakskiiduskeemi artikli 16 alusel? Kui see ei ole nii, siis millise õigusliku kriteeriumi alusel kontrollitakse nõuetekohast liigitust?
                        
                     
         
               4.
            
            
               Kui hinnatakse skeemi seaduslikkust (kas EMP lepingu artikli 36 või teenuste direktiivi artikli 9, 10 või 16 alusel), siis kas riigi kohus peab käsitlema eeskirjade sätteid ja keeldumist eraldi või võtma ka arvesse:
               
                           —
                        
                        
                           föderatsiooni põhjendust sellele, miks ta säilitab turundusõigust, sealhulgas võtma arvesse riiklike koondiste rahastamist ja muid saadava tulu kasutamise viise?
                        
                     
                           —
                        
                        
                           sportlase üldisi finantstegevuses osalemise võimalusi, sealhulgas õigust sõlmida sponsorlepinguid varustuse tootjatega ja muid turunduslepinguid?
                        
                     
                           —
                        
                        
                           kas selles kontekstis näib heakskiiduskeem või nõusoleku andmisest keeldumine olevat põhjendatud ja proportsionaalne?
                        
                     
         
               5.
            
            
               Kuidas mõjutab seaduslikkuse hinnangut, et nende märgistustega seotud individuaalsete lepingute heakskiitmise üle võib föderatsioon vabalt otsustada?
            
         
               6.
            
            
               Millised menetlusnõuded sätestatakse direktiivi 2006/123/EÜ artiklis 13 või EMP lepingu artiklis 36 (kui seda üldse tehakse) kaubanduslike märgistuste kohta sõlmitavate individuaalsete turunduslepingute (sponsorlepingute) puhul riikliku spordiföderatsiooni kasutatava heakskiiduskeemi alusel kasutatavate menetluste ja tehtavate otsuste jaoks ning millised on EMP õiguse alusel mis tahes kõnealuste menetlusnõuete mittejärgimise tagajärjed?